laion/Wikipedia-Exotic huggingface dataset:
ბენედიქტა ჰენრიეტა კურპფალცელი

ბენედიქტა ჰენრიეტა კურპფალცელი (გერმ. Benedicta Henriette von der Pfalz; დ. 14 მარტი, 1652, პარიზი, საფრანგეთი — გ. 12 აგვისტო, 1730, პარიზი, საფრანგეთი) — ვიტელსბახების დინასტიის წარმომადგენელი. სიმერნის პფალცგრაფ ედუარდის ასული. ბრაუნშვაიგ-ლიუნებურგის ჰერცოგ იოჰან ფრიდრიხის მეუღლე 1668-1679 წლებში. მოდენის ჰერცოგ შარლოტასა და საღვთო რომის იმპერატრიცა ვილჰელმინა ამალიას დედა. ბენედიქტა ჰენრიეტა დაიბადა 1652 წლის 14 მარტს პარიზში. იგი იყო სიმერნის პფალცგრაფ ედუარდ პფალცელისა და მისი ცოლის, ანა გონძაგას უფროსი ქალიშვილი. მამის მხრიდან იგი იყო ბოჰემიის მეფე ფრიდრიხ V-ისა და დედოფალ ელიზაბეთ სტიუარტის, ხოლო დედის მხრიდან მანტუის ჰერცოგ კარლო I-ისა და კატრინ დე მაინის შვილიშვილი. დედის გადაწყვეტილებით ბენედიქტას წარსულში არისტოკრატი და მწერალი ლუიზა ლა ფაიეტი ზრდიდა, რომელიც იმ დროს უკვე მონაზვნად იყო აღკვეცილი და ცნობილი იყო და ლუიზ-ანჟელიკას სახელით. 1668 წლის 30 ნოემბერს 16 წლის ბენედიქტა მიათხოვეს ბრაუნშვაიგ-ლიუნებურგის ჰერცოგ იოჰან ფრიდრიხს, დანიისა და ნორვეგიის დედოფალ სოფია ამალიას ძმას. აღსანიშნავია, რომ იოჰან ფრიდრიხი ზუსტად ბენედიქტას მამის ასაკისა იყო და თავდაპირველად მათი ქორწინება უნაყოფო იყო, თუმცა შემდეგში მან ოთხი გოგონა გააჩინა. იოჰან ფრიდრიხი 1679 წელს გარდაიცვალა, რის გამოც საჰერცოგო მის პროტესტანტ ძმას, ერნესტ ავგუსტს დარჩა, რომელსაც ცოლად ბენედიქტას მამიდა, სოფია პფალცელი ჰყავდა. მათი ხაზით ბენედიქტას მამიდაშვილად ერგებოდა დიდი ბრიტანეთის მეფე ჯორჯ I, რომელმაც ტახტი 1714 წელს, დედოფალ ანას დაღუპვის შემდეგ დაიკავა. მიუხედავად ყველაფრისა, დაქვრივებულმა ბენედიქტამ დატოვა გერმანია და მშობლიურ საფრანგეთში დაბრუნდა თავის დასთან, კონდეს პრინცესა ანა ჰენრიეტასთან. ბენედიქტა ჰენრიეტა გარდაიცვალა 1730 წლის 12 აგვისტოს, თავის ფრანგულ რეზიდენციაში, 78 წლის ასაკში. ანა სოფია (1670-1672), გარდაიცვალა მცირეწლოვანი; შარლოტა ფელისიტა (1671-1710), ცოლად გაჰყვა მოდენისა და რეჯიოს ჰერცოგ რინალდოს, რომელთანაც შეეძინა შვილები; ჰენრიეტა მარია (1672-1687), გარდაიცვალა გაუთხოვარი; ვილჰელმინა ამალია (1673-1742), ცოლად გაჰყვა საღვთო რომის იმპერატორ იოზეფ I-ს, რომელთანაც შეეძინა ორი გოგონა; Bougaud, Emile. St. Chantal and the Foundation of the Visitation. Vol. 2. New York: Benziger Brothers, 1895. State papers and correspondence: illustrative of the social and political... By John Mitchell Kemble, p. 224
ალექსანდრე ჯავახიშვილის მემორიალური მუზეუმი

ალექსანდრე ჯავახიშვილის მემორიალური მუზეუმი — მემორიალური მუზეუმი საქართველოში, გორის მუნიციპალიტეტში, სოფელ ძევერაში. მემორიალური მუზეუმი შეიქმნა კობა ხარაძის უშუალო ხელმძღვანელობითა და აქტიური მონაწილეობით. მუეუმში დაცულია ალექსანდრე ჯავახიშვილისა და მისი შვილის ნინო ჯავახიშვილის მემორიალური ნივთები, სამეცნიერო მასალები და პუბლიკაციები. ↑ კობა ხარაძე | ბიოგრაფიული ლექსიკონი ↑ ალექსანდრე ჯავახიშვილის მემორიალური მუზეუმი. დაარქივებულია ორიგინალიდან — 2020-12-09. ციტირების თარიღი: 2020-12-22.
იალუნგძიანგი

იალუნგძიანგი (ჩინ. გამარტ. 雅砻江, ფინინი: Yǎlóngjiāng) — მდინარე ჩინეთში, იანძის მარცხენა შენაკადი. სიგრძე 1187 კმ, აუზის ფართობი 144 ათ. კმ². სათავე აქვს ბაიან-ხარა-ულის ქედზე, მიედინება ჩინეთ-ტიბეტის მთებში, ღრმა დაკლაკნილ ხეობებში, წარმოქმნის მრავალ ჭორომსა და ჩანჩქერს. ზემო წელზე მიემართება სამხრეთ-აღმოსავლეთით, ქვემოთში კი სამხრეთისაკენ ტრიალდება, მიუყვება დასიუეშანის ქედს და ჩაედინება იანძიში (ძინშაში). დინების უდიდეს ნაწილში სწრაფი და უხვწყლიანი მდინარეა (წყლის საშუალო ხარჯი დაახლ. 2000 მ³/წმ), წყლიანობა იმატებს ზაფხულობით. ადგილობრივი ეკონომიკის განვითარების მიზნით, 1980-იანი წლებიდან მდინარეზე მრავალი კაშხალი და ჰიდროელექტროსადგური აშენდა. ხეობაზე გადიოდა სავაჭრო გზები ჩენდუდან დალისკენ (იუნანი), სამხრეთ-აღმოსავლეთ ჩინეთისა და ჩრდილოეთ მიანმარისკენ. ↑ 1.0 1.1 Ялунцзян // Большая советская энциклопедия. — 3-е изд., т. 30 — М., 1978. ↑ 2.0 2.1 Yalong River. Encyclopædia Britannica online (2011-06-14). ციტირების თარიღი: 22 დეკემბერი, 2020.
ყველაზე ლამაზი ცოლი (ფილმი)

„ყველაზე ლამაზი ცოლი“ (იტალ. La Moglie più bella) — იტალიური მხატვრული ფილმი, გადაღებული 1970 წელს, რეჟისორ დამიანო დამიანის მიერ. ფილმი დაფუძნებულია რეალურ ამბავზე. სიცილია, 1960-იანი წლები. 22 წლის ვიტო იუვარა, რომელსაც ადგილობრივი მაფიის ბოსობა სურს, ბიძის რჩევით გადაწყვეტს ლამაზი ცოლი მოიყვანოს. ბიჭს ახალგაზრდა გლეხის გოგო ფრანჩესკა ჩიმაროზა (ორნელა მუტი) მოეწონება. ვიტო გოგოსაც შეუყვარდება და დაინიშნება, ისინი ერთად დადიან ქალაქში, ყველა ულოცავს და მათ ქორწილს ელოდებიან. ვიტო გოგოს ოჯახისთვის სახლის აშენებას გადაწყვეტს და თან საუბრისას დაამადლის. თანდათან ფრანჩესკას მისი ქედმაღლობა არ მოეწონება და ცოლობაზე უარს ეტყვის. შერცხვენილი ვიტო მეგობრებთან ერთად მოიტაცებს გოგოს, იძალადებს, ცოლობას აიძულებს და ქორწილსაც გადაიხდის. ფრანჩესკა არ შეურიგდება თავის ბედს, დატოვებს ვიტოს და სახლში წავა. დილით იგი ქვრივ რიტა მოსუმელიას შეხვდება, რომელიც მოტაცებით იყო გათხოვილი და გამოკითხავს, თუ როგორ გრძნობდა თავს. ქალი ეტყვის რომ ჰყავდა ოჯახი, ბავშვები და ამით იმშვიდებდა თავს. თავიდან როცა სახლში მოდიოდა ქმარი ტიროდა, მაგრამ თანდათან შეურიგდა ბედს. შეურაწყოფილი ფრანჩესკა პოლიციაში წავა და ვიტო იუვარას უჩივლებს. პოლიციისთვის ასეთი სიტუაცია ნაცნობია, ჯერ მოტაცებულები იჩხუბებთ და მერე შერიგდებითო, თუმც ფრანჩესკა არ აპირებს შერიგებას და განცხადებას დაწერს. მთელი ქალაქი როგორც ჩამშვებს ისე უყურება გოგოს. ფრანჩესკას პატარა ძმაც ურჩევს გოგოს გამოიტანოს განცხადება და რომ გაიზრდება პასუხს მოსთხოვს ვიტოს. ამასთან მაფიოზი დაემუქრება მთელ ოჯახს. ფრანჩესკას ვიტოს კონკურენტი მაფიოზებიც დაუკავშირდებიან და მის მოშორებაში დახმარებას შეთავაზებენ. გოგო პირიქით გადაარჩენს ყოფილ რჩეულს და პირობას დაუდებს, რომ სახალხოდ ბოდიში მოუხადოს და პოლიციიდან განცხადებას გაიტანს. ვიტო უარს ეტყვის და პოლიციაში, პირიქით ცილს დასწამებს. მთელი ქალაქი კვლავ ფრანჩესკან ჭინააღმდეგ ადგება, მაგრამ გოგო გაუძლებს ამ ზეწოლას და ვიტოს დააჭერინებს. „რაც ვერ შეძლო მთელმა პოლიციამ, შეძლო ფრანცესკამ“ - ამბობს ვიტო და პოლიციელებს მიყვება. ციხეში მიმავალ ვიტოს დანახვაზე ფრანჩესკა ატირდება. ფილმი დაფუძნებულია რეალურ მოვლენებზე, რომელიც სიცილიელ გოგოს ფრანკ ვიოლას გადახდა. 15 წლის გოგონა დიდ მიწათმფლობელ და მაფიოზის შვილზე ფილიპ მელოდიაზე დანიშნეს. მალე ბიჭს კანონთან პრობლემები შეექმნა და გერმანიაში წავიდა. გოგოს მამამ ნიშნობა გააუქმა. ფილიპი სიცილიაში მალე დაბრუნდა, მცირე ხნით ციხე მოიხადა, გათავისუფლდა და სიცილიური წესებით ნიშნობის აღდგენა მოითხოვს. 1965 წელს უარყოფოლმა მაფიოზმა საქმრომ გოგო მოიტაცა, 8 დღე სახლში ჩაკეტა და ცოლობას აიძულებდა. მაგრამ ვერაფერს მიაღწია. ამ მოვლენას პრესის Associated Press საშუალებით დიდი რეზონანსი მოჰყვა, გოგო, რომელმაც ბრძოლა გამოუცხადა სიცილიის ათასწლოვან ტრადიციას. საბოლოოდ ვაჟი 10 წლით დაიჭირეს. ციხიდან გამოსვლისას კრიმინალური საქმიანობა გააგრძელა და 1978 წელს მოკლეს. 1968 წელს ფრანკა დაოჯახდა და სამი შვილი შეეძინათ. 2014 წლის 13 თებერვალს იტალიის პრეზიდენტის ბრძანებით იტალიის რესპუბლიკის დამსახურებისთვის, დიდი ოფიცრის ორდენით დააჯილდოვეს. ეს ფილმი დებიუტი იყო 14 წლის ორნელა მუტისთვის. 1975 წელს ცოლად გაჰყვა ვიტო იუვარას როლის შემსრულებელ ალესიო ორანოს. ქორწინებამ 1981 წლამდე გასტანა. „ყველაზე ლამაზი ცოლი“ — კინოფილმების ინტერნეტ-მონაცემთა ბაზა (ინგლისური)
F♯ A♯ ∞

F♯ A♯ ∞ (წარმოითქმის „F-sharp, A-sharp, Infinity“ — „ფა დიეზი, ლა დიეზი, უსასრულობა“) — კანადური პოსტ-როკ ჯგუფ Godspeed You! Black Emperor-ის სადებიუტო სტუდიური ალბომი, რომელიც პირველად გამოვიდა 1997 წლის 14 აგვისტოს „კონსტელეიშენ რეკორდის“ მიერ ვინილზე და 1998 წლის 8 ივნისს „კრანკის“ მიერ CD-ზე. ჩაიწერა Hotel2Tango-ში, მონრეალში. ალბომი მოკლებულია ტრადიციულ ტექსტს და ძირითადად ინსტრუმენტულია. მასში შედის გრძელი სიმღერები ცალკეულ მოქმედებებად. F♯ A♯ ∞ თავდაპირველად გამოვიდა ძალზე შეზღუდული რაოდენობით და გავრცელდა ცოცხალი წარმოდგენებისა და ზეპირი რეკლამის საშუალებით.  CD „J.L.H. Outro“-ის სახელი ჯონ ლი ჰუკერის პატივსაცემად ეწოდა. CD გამოცემაზე ეს არის ფარული ტრეკი, რომელიც იწყება დაახლოებით 3:30-წუთიანი დუმილის შემდეგ „Providence“-ის დასრულებიდან. F♯ A♯ ∞ MusicBrainz-ზე F♯ A♯ ∞ Last.fm-ზე F♯ A♯ ∞ pitchfork.com-ზე ↑ Gilman, Marc. F# A# (Infinity) – Godspeed You! Black Emperor. ციტირების თარიღი: 15 თებერვალი, 2009. ↑ Larkin, Colin (2011). „Godspeed You Black Emperor!“, The Encyclopedia of Popular Music, 5th concise, Omnibus Press. ISBN 978-0-85712-595-8.  ↑ Oldham, James (June 6, 1998). „Godspeed You! Black Emperor – f*a*(infinity)“. NME. დაარქივებულია ორიგინალიდან — 11 ოქტომბერი, 2000. ციტირების თარიღი: 18 იანვარი, 2016. შეამოწმეთ თარიღის პარამეტრი |accessdate= და |archive-date=-ში (დახმარება) ↑ Pitchfork staff. Top 100 Albums of the 1990s. Pitchfork. დაარქივებულია ორიგინალიდან — 2016-02-29. ციტირების თარიღი: 23 თებერვალი, 2009. ↑ Freeman, Channing. (30 ივლისი, 2006) Review: Godspeed You! Black Emperor – F#A# (Infinity). Sputnikmusic. ციტირების თარიღი: February 15, 2009.
ესპანეთის პრიმერა დივიზიონი 2008-2009

ესპანეთის პრიმერა დივიზიონი 2008-2009 — ესპანეთის პრიმერა დივიზიონის 78-ე გათამაშება. სეზონი დაიწყო 2009 წლის 30 აგვისტოს და დასრულდა 2010 წლის 21 მაისს. რიგით 20-ედ ჩემპიონობა მოიპოვა „ბარსელონამ“ რომელსაც ცხრა ქულით ჩამორჩა მადრიდის „რეალი“. ჩემპიონატიდან გავარდნენ „რეალ ბეტისი“, „ნუმანსია“ და „რეკრეატივო“. ↑ „El Barcelona, también campeón del Juego Limpio“
პოლიციის კომისრის აღსარება რესპუბლიკის პროკურორის წინაშე (ფილმი)

პოლიციის კომისრის აღსარება რესპუბლიკის პროკურორის წინაშე (იტალ. : Confessione di un commissario di polizia al procuratore della repubblica) იტალიური კრიმინალური დრამა, გადაღებული 1971 წელს, რეჟისორ დამიანო დამიანის მიერ, მთავარ როლებში ფრანკო ნერო და მარტინ ბელსამი. პოლიციის კომისარი ბონავია (მარტინ ბელსამი) დიდი ხანია დასდევს მშენებლობის მაგნატს და მაფიოზ ფერდინანდო ლომუნოს, რომელიც მთავრობაში მყოფი გავლენიანი მეგობრების წყალობით მუდამ არიდებს თავს მართლმსაჯულებას. ბონავია ბრძოლის სხვა, არაკანონიერ, მეთოდს აირჩევს და ფსიქიატრიულიდან მაფიოზის მოსისხლეს მიშელ ლი პუმას გამოაშვებინებს. ყოფილი მსჯავრდებული ლამუნომ 7 წლის წინ მაქინაციებით ციხეში გაუშვა და ბონავიას აზრით იგი მაფიოზის მოკვლას შეეცდება. ლი პუმა შავ ბაზარზე იარაღს იშოვის, მაფიოზის ოფისში მივა და ოთახში, მის სკამზე ავტომატის ჯერს მიუშვებს, თუმცა ლომუნოს ნაცვლად სამი შეიარაღებული კაცი დახვდება. შეტაკებისას ოთხივე დაიღუპება, როგორც ჩანს ვიღაცამ უკვე გააფრთხილა ლამუნო. ადგილზე მისული ბონავია გამოძიებას იწყებს და ანგარიშებს რესპუბლიკის პროკურორ ტრაინის (ფრანკო ნერო) აბარებს. გამოძიება ფაქტობრივად მაფიის კარნახით მიდის, ბონავიას ხელს უშლიან, მოწმეებს აშორებენ, ნივთმტკიცებებს უქრობენ. ლამუნოს ფაქტობრივად ნაყიდი ჰყავს ქალაქის ჩინოვნიკების ნახევარი. ბონავია ტრაინს შეხვდება და ლომუნოს შესახებ მოუყვება. რამდენიმე წლის წინ ლომუნოს პროფკავშირების წარმომადგენელი რიცო აუმხედრდა და სამშენებლო კომპანიაში ნორმალური სამუშაო პირობები მოსთხოვა. ამის გამო იგი მოკლეს და მოწმეებიც გაუნადგურეს. ამ ისტორიის მოსმენის შემდეგაც, პრინციპული და კანონდამცველი ტრაინი მაინც წინააღმდეგია ბონავიას მეთოდების და კანონის ფარგლებში ცდილობს გამოძიებას. ბონავია მიშელ ლი პუმას დას სერენას, რომელიც ასევე ლამუნოს საყვარელია მოწმედ წაიყვანს, თუმც მაფია აქაც აჯობებს და ბონავიას სამსახურიდან გააშვებინებენ. სასოწარკვეთილი ბონავია რესტორანში დაადგება ლამუნოს, რომელიც ნაყიდ ჩინოვნიკებთან და ბიზნესმენებთან ერთად სამომავლო გეგმებს განიხილავს. კომისარი მოკლავს ლამუნოს და პოლიციას ჩაბარდება. ციხეში ბონავიას ტრაინი მოინახულებს, სადაც კომისარი მაფიასთან კავშირში უფროს მოსამართლეს ამხელს. პროკურორთან საუბრის შემდეგ ციხეში შეგზავნილი მკვლელები მოკლავენ კომისარს. ფილმის ბოლოს გაბრაზებული ტრაინი სასამართლოს შენობასთან დგას და კარებიდან გამოსულ მთავარ მოსამართლეს თვალებში ჩახედავს, რომელიც ცინიკურად კითხავს "მოხდა რამე?" ფრანკო ნერო მარტინ ბელსამი „პოლიციის კომისრის აღსარება რესპუბლიკის პროკურორის წინაშე (ფილმი)“ — კინოფილმების ინტერნეტ-მონაცემთა ბაზა (ინგლისური)
ბაიან-ხარა-ულა

ბაიან-ხარა-ულა (მონღ. Баянхар уул, ჩინ. გამარტ. 巴颜喀拉山脉, ფინინი: Bāyánkālā Shānmài) — ქედი ჩინეთში, კუნლუნის აღმოსავლეთ ნაწილში. სიგრძე დაახლოებით 750 კმ. გადაჭიმულია ჩრდილო-დასავლეთიდან სამხრეთ-აღმოსავლეთ მიმართულებით. წარმოადგენს მდინერეების ხუანხესა (ჩრდილოეთით) და იანძის (სამხრეთით) ზემო წელების წყალგამყოფს. სიმაღლე 5442 მეტრამდეა. ჩრდილოეთი კალთები დამრეცია, სამხრეთი მკვეთრადაა მოწყვეტილი იანძისაკენ და ჩაჭრილია მრავალი მდინარით. მწვერვალები უპირატესად ბრტყელი გუმბათისებრია. ჭარბობს ცივი მაღალმთიანი უდაბნოების ლანდშაფტები, თხემის ზონაში მარადიული თოვლია. ↑ ელერდაშვილი ა., ბაიან-ხარა-ულა // უნივერსალური ენციკლოპედიური ლექსიკონი : [3 ტომად], 1-ლი გამოც., თბ.: ფანტაზია, 2006. ↑ Баян-Хара-Ула // Большая советская энциклопедия. — 3-е изд., т. 3 — М., 1970. ↑ БАЯН-ХАРА-УЛА // Большая российская энциклопедия. т. 3. — М., 2005. — стр. 151.
ლოურენს არაბი (ფილმი)

ლოურენს არაბი (ინგლ. Lawrence of Arabia) — 1962 წლის ბრიტანული ეპიკური ისტორიული ფილმი, რომელიც ეხება თომას ედვარდ ლოურენსის ცხოვრებას. ფილმის რეჟისორია დეივიდ ლინი, ხოლო პროდიუსერი სემ შპიგელი, რომელიც წარდგა თავისი ბრიტანული კომპანია Horizon Pictures-ით. ფილმს დისტრიბუცია გაუწია Columbia Pictures-მა. ფილმის ვარსკვლავი პიტერ ო’ტული თ. ე. ლოურენსის როლშია, ხოლო ალეკ გინესი პრინც ფეისალ I-ის როლში. ფილმში აგრეთვე მონაწილეობენ სხვა ვარსკვლავები: ჯეკ ჰოკინსი, ენტონი ქვინი, ომარ შარიფი, ენტონი კუეილი, კლოდ რეინსი და ართურ კენედი. სცენარი ფილმისთვის დაწერეს რობერტ ბოლტმა და მაიკლ უილსონმა. ფილმი ბრიტანული წარმოებისაა, დისტრიბუტორია ამერიკა. ასახავს ლოურენსის თავგადასავალს პირველ მსოფლიო ომში, ოსმალეთის იმპერიის ჰიჯაზისა და სირიის პროვინციებში, განსაკუთრებით მის იერიშს აკაბასა და დამასკოზე და მის მონაწილეობას არაბთა ეროვნულ საბჭოშო. მოგვითხრობს ლოურენსის ემოციურ ბრძოლებზე ომში დამახასიათებელ პერსონალურ ძალადობასთან ერთად, საკუთარ იდენტურობასა და მის გაყოფილ თავდადებაზე მშობლიურ ბრიტანეთსა და მის არმიას და არაბეთის უდაბნოს ტომების ახალშეძენილ მეგობრებს შორის. ლოურენს არაბი 1963 წლის ოსკარის 35-ე დაჯილდოებაზე ნომინირებული იყო 10 ოსკარზე; გაიმარჯვა 7 კატეგორიაში, მათ შორის: საუკეთესო სურათი და საუკეთესო რეჟისორი. აგრეთვე მოიპოვა ოქროს გლობუსი საუკეთესო დრამისთვის და BAFTA ჯილდო საუკეთესო ფილმისთვის და BAFTA ჯილდო ბრიტანული გამორჩეული ფილმისთვის. მორის ჟარის დრამატული მუსიკა და ფრედი იანგის Super Panavision 70-ზე დაფუძნებულმა ოპერატორულმა სამუშაოებმა აგრეთვე დაიმსახურეს მაღალი შეფასება. საყოველთაოდაა მიჩნეული როგორც ოდესმე შექმნილი ერთ-ერთი დიდებული და მეტად გავლენიანი ფილმი. 1998 წელს ამერიკის კინოინსტიტუტმა AFI-ის 100 წელი... 100 კინო რეიტინგში ლოურენს არაბი მე-5 ადგილზე განაწესა. „ლოურენს არაბი“ — კინოფილმების ინტერნეტ-მონაცემთა ბაზა (ინგლისური) „ლოურენს არაბი“ — TCM-ის მონაცემთა ბაზაში „ლოურენს არაბი“ — Box Office Mojo-ზე „ლოურენს არაბი“ — Rotten Tomatoes „ლოურენს არაბი“ — Metacritic-ზე „ლოურენს არაბი“ — ამერიკის კინოინსტიტუტის ფილმების კატალოგი
ოლივიე მარშალი

ოლივიე მარშალი (ფრანგ. Olivier Marchal; დ. 14 ნოემბერი, 1958) — ფრანგი მსახიობი, კინორეჟისორი, სცენარისტი და ყოფილი პოლიციელი. 2005 წელს ნომინირებული იყო სეზარის კინოპრემიაზე გადაღებული ფილმისთვის „სანაპირო ორფევრი, 36“ (2004). შექმნილი აქვს აგრეთვე პოპულარული ფრანგული სატელევიზიო პოლიციური დრამა „შეჭრა“ (2009), რომლის პირველი სეზონისთვის აგრეთვე დაწერა სცენარი და გადაიღო რამდენიმე ეპიზოდი. სამსახიობო ხელობის შესწავლას პოლიციის ოფიცრად ყოფნის დროს შეუდგა. ხელოვნებისა და ლიტერატურის ორდენის კავალერი (2010). ოლივიე მარშალი კინოფილმების ინტერნეტ-მონაცემთა ბაზაში
Integrated Authority File

Integrated Authority File (გერმ. Gemeinsame Normdatei; აგრეთვე ცნობილი როგორც Universal Authority File) ან GND — კლასიფიკაციისა და სისტემატიზაციის გერმანული საერთაშორისო ავტორიტეტული ფაილი. შეიქმნა 2012 წლის 5 აპრილს. გამოიყენება ძირითადად დოკუმენტაციებისათვის ბიბლიოთეკებში და სულ უფრო და უფრო მეტად არქივებსა და მუზეუმებში. Integrated Authority File-ს მართავს გერმანიის ეროვნული ბიბლიოთეკა. Information pages about the GND[მკვდარი ბმული] from the German National Library
საყარაულო (მრავალმნიშვნელოვანი)

საკუთარი სახელი საყარაულო შეიძლება აღნიშნავდეს: საყარაულო — მთა საქართველოში, გარდაბნის მუნიციპალიტეტში; საყარაულო — მთა საქართველოში, თეთრიწყაროს მუნიციპალიტეტში; საყარაულო — მთა საქართველოში, საგარეჯოს მუნიციპალიტეტში; საყარაულო — მთა საქართველოში, ყვარლის მუნიციპალიტეტში; საყარაულო — მთა საქართველოში, ყვარლის მუნიციპალიტეტში; საყარაულო — ნასოფლარი თიანეთის მუნიციპალიტეტში.
მოღრუბლულობა, შესაძლებელია ნალექი ფრიკადელების სახით

„მოღრუბლულობა, შესაძლებელია ნალექი ფრიკადელების სახით“ (ინგლ. Cloudy with a Chance of Meatballs) — 2009 წლის კომპიუტერული ანიმაციური კომედიური ფილმი, რომლის რეჟისორია ფილ ლორდი და კრისტოფერ მილერი, პერსონაჟებს ახმოვანებენ ბილ ჰადერი, ანა ფერისი, ბრიუს კემპბელი, ჯეიმზ კანი, ენდი სამბერგი, ბენჯამინ ბრატი, ნილ პატრიკ ჰარისი, ალ როკერი, ლორენ გრეჰემი და უილ ფორტე. ფილმი აწარმოა Sony Pictures Animation-მა, ხოლო დისტრიბუცია გაუწია Sony Pictures Releasing-მა. ოფიციალური საიტი „მოღრუბლულობა, შესაძლებელია ნალექი ფრიკადელების სახით“ — კინოფილმების ინტერნეტ-მონაცემთა ბაზა (ინგლისური) „მოღრუბლულობა, შესაძლებელია ნალექი ფრიკადელების სახით“ — Allmovie-ზე „მოღრუბლულობა, შესაძლებელია ნალექი ფრიკადელების სახით“ — Rotten Tomatoes „მოღრუბლულობა, შესაძლებელია ნალექი ფრიკადელების სახით“ — Metacritic-ზე „მოღრუბლულობა, შესაძლებელია ნალექი ფრიკადელების სახით“ — Box Office Mojo-ზე ↑ Cloudy with a Chance of Meatballs. ციტირების თარიღი: February 13, 2019. ↑ 2.0 2.1 Cloudy with a Chance of Meatballs (2009). AFI Catalog of Feature Films. ციტირების თარიღი: November 11, 2017.
ლევან თანდილაშვილი

ლევან თანდილაშვილი (დ. 27 თებერვალი, 2003, ლაფანყური, თელავის მუნიციპალიტეტი, საქართველო) — ქართველი ფეხბურთელი, საფეხბურთო კლუბ „თელავის“ მეკარე. დაიბადა 2003 წლის 27 თებერვალს, თელავის მუნიციპალიტეტის სოფელ ლაფანყურში. პირველი მწვრთნელები იყვნენ გიორგი ნუსხელიძე, მორის პარკინაშვილი, ოთარ იაშვილი და ვეფხია ტარუღაშვილი. ეროვნულ ლიგაში მისი დებიუტი 17 წლის ასაკში, გორის „დილასთან“ გამართულ შეხვედრაში შედგა. 2023 წლის აპრილისთვის „თელავის“ შემადგენლობაში 25 მატჩი ჩაატარა. გამოირჩევა კარის ხაზზე საიმედო თამაშით, შესანიშნავი რეაქციით და განსაკუთრებით რთულ სათამაშო სიტუაციებში გაბედული და დამაჯერებელი მოქმედებით. ქართველ მეკარეებს შორის ითვლება თავისი თაობის ერთ-ერთ საუკეთესო მეკარედ. საქართველოს 19 წლამდე ფეხბურთელთა ნაკრების შემადგენლობაში ჩაატარა 4 შეხვედრა. ლევან თანდილაშვილი ეროვნული ლიგის საიტზე footballnews.ge დაარქივებული 2023-04-23 საიტზე Wayback Machine. Transfermarkt Levan Tandilashvili ► Best Saves | FC Telavi ● HD ↑ ლევან თანდილაშვილი: "გიორგი მამარდაშვილის კარიერა ჩემთვის დიდი მოტივაციაა... ზაფხულში დიდი საფეხბურთო დღესასწაული გველის"... // lelo.ge ↑ ლევან თანდილაშვილი // nakrebi.ge
ჩვეულებრივი ურო

ჩვეულებრივი ურო (ლათ. Bothriochloa ischaemum) — მცენარე მარცვლოვანთა ოჯახისა. მრავალწლოვანი მცენარეა. სიმაღლე 15–60 სმ. ჰემიკრიპტოფიტია. ფოთლები ნაცრისფერ-მომწვანოა. გავრცელებულია ევრაზიის ზომიერ სარტყელში და აფრიკის ჩრდილო-დასავლეთში. ამერიკაში ნეოფიტია. გავრცელებულია მთელ საქართველოში. ↑ Bothriochloa ischaemum[მკვდარი ბმული] ↑ სახოკია მ., ქართული საბჭოთა ენციკლოპედია, ტ. 10, თბ., 1986. — გვ. 178.
ოლღა ნაგარნინა

ოლღა ნაგარნინა (დ. 23 ივლისი, 1946, მარნეული, საქართველოს სსრ) — აფხაზეთის ავტონომიური რესპუბლიკის უმაღლესი საბჭოს წევრი. ოლღა ნაგარნინა დაიბადა 1946 წლის 23 ივლისს ქ. მარნეულში. დაამთავრა თბილისის პირველი სამედიცინო სასწავლებელი, შემდეგ სოხუმის ა. მ. გორკის სახელობის სახელმწიფო პედაგოგიური ინსტიტუტი. მუშაობდა სოფელ დრანდის საშუალო სკოლაში გერმანულის მასწავლებლად. 1991 წლის 29 ნოემბერს კენჭს იყრიდა გულრიფშის რაიონის დრანდის №51 საარჩევნო ოლქში აფხაზეთის ასსრ-ის უზენაესი საბჭოს დეპუტატად. იყო აფხაზეთის ასსრ-ის XII მოწვევის დეპუტატი. გაზ. „აფხაზეთის ხმა“, 25 სექტემბერი, 1991 აფხაზეთის ავტონომიური რესპუბლიკის უმაღლესი საბჭო დაარქივებული 2021-01-27 საიტზე Wayback Machine. ↑ საფინანსო დეკლარაცია[მკვდარი ბმული]
ესპანეთის პრიმერა დივიზიონი 2006-2007

ესპანეთის პრიმერა დივიზიონი 2006-2007 — ესპანეთის პრიმერა დივიზიონის 76-ე გათამაშება. სეზონი დაიწყო 2006 წლის 27 აგვისტოს და დასრულდა 2007 წლის 17 ივნისს. რიგით 30-ედ ჩემპიონობა მოიპოვა მადრიდის „რეალმა“. მეორე ადგილოსანმა „ბარსელონამ“ მიიღო ამავე რაოდენობის ქულები მაგრამ ურთიერთშეხვედრებში დაფიქსირებული შედეგების გამო ჩემპიონად მადრიდის „რეალი“ გამოცხადდა. ჩემპიონატიდან გავარდნენ „სელტა“, „რეალ სოსიედადი“ და „ხიმნასტიკი“. ↑ Real
რუტოვუ

რუტოვუ (ფრანგ. Rutovu) — ქალაქი ბურურის პროვინციაში, ბურუნდი. რუტოვუს კომუნის ადმინისტრაციული ცენტრი. მდებარეობს ქალაქ ბურურის ჩრდილო-აღმოსავლეთით 37 კილომეტრში. ქალაქ რუტოვუში დაიბადა ბურუნდის პირველი სამი პრეზიდენტი: მიშელ მიჩომბერო, ჟან ბაპტისტ ბაგაზა და პიერ ბუიოია. რუტოვუში განვითარებულია ტურიზმი. ტურისტებს ღებულობს მთა კიკიზის გამო, რომელიც ითვლება თეთრი ნილოსის სათავედ. ↑ Chrétien, Jean-Pierre (2008). „Micombero, Michel“, Dictionary of African Biography. Oxford: Oxford University Press.  ↑ Young, Eric (2010) „Jean-Baptiste Bagaza“, Encyclopedia of Africa. Oxford: Oxford University Press, გვ. 146. ISBN 9780195337709.  ↑ Reports, News Services and Staff (18 December 2020). „Pierre Buyoya, Burundian president who led two coups, dies at 71“. Washington Post. ციტირების თარიღი: 21 December 2020. ↑ Burundi Tourism. ციტირების თარიღი: 19 September 2016. ↑ (1956) Traveler's Guide to the Belgian Congo and Ruanda-Urundi. Tourist Bureau for the Belgian Congo and Ruanda-Urundi, გვ. 72. ციტირების თარიღი: 19 September 2016.
ჯუდიტ ჰოგი

ჯუდიტ ჰოგი (ინგლ. Judith Hoag; დ. 1968 წელი, 29 ივნისი, ნიუბერიპორტი, მასაჩუსეტსი , აშშ) - ამერიკელი მსახიობი. იგი ყველაზე ცნობილია ეიპრილ ო'ნის როლით ფილმში Teenage Mutant Ninja Turtles (1990) და გვენ კრომველ პაიპერის როლით Disney Channel-ს სატელევიზიო სერიალში Halloweentown, 1998 - 2006 წლებში. ჰოგი ასევე ცნობილია სინდი დატტონ ფრაისის როლით, HBO დრამატულ სერიალში დიდი სიყვარული (2006–2011), ტენდი ჰემპტონი ABC– ს მუსიკალური დრამატულ სერიალში ნეშვილი (2012–2018) და სტეფანი ქუინი Syfy ფანტასტიკურ დრამატულ სერიალში ჯადოქრები (2016–2020). ჯუდიტ ჰოგი დაიბადა მასაჩუსეტსის შტატში, ნიუბერიპორტში. თინეიჯერობის დროს ჰოგი დადიოდა უოლნტ ჰილის სკოლაში, მასაჩუსეტში, ნატიკში, სადაც კონცენტრირებული იყო მსახიობობაზე. ჰოაგი მოღვაწეობს 1986 წლიდან. ამ წელს მან მიიღო ერთ-ერთი პირველი როლი სერიალის რეგულარულად ABC დღის საპნის ოპერაში Loving ბეიტზ ალდენის როლში. 1988 წელს Loving- ის დატოვების შემდეგ, ჰოაგმა დაიწყო თავისი კარიერა ტელევიზიაში და შემდეგ წელს მოიგო ქალის მთავარი როლი CBS- ს კომედიურ სერიალში Wolf. სერიალი ერთი სეზონის შემდეგ გაუქმდა. 1990 წელს მან ითამაშა ფილმებში ”ხარისხის საქმე” და ”კადილაკი კაცი”. ჰოგი ყველაზე ცნობილია ეიპრილ ო'ნილის როლით, Teenage Mutant Ninja Turtles პირველ ფილმში. ფილმმა დიდი წარმატება მოიპოვა სალაროებში, საბოლოოდ $ 135 მილიონი დოლარი გამოიმუშავა ჩრდილოეთ ამერიკაში და 66 მილიონი დოლარზე მეტი ჩრდილოეთ ამერიკის საზღვარგარეთ, საერთო ჯამში $ 200 მილიონი დოლარით, რაც 1990 წლის მეცხრე ყველაზე შემოსავლიანი ფილმია მსოფლიოში. Teenage Mutant Ninja Turtles- ის პოპულარობის შემდეგ, ჰოაგმა მონაწილეობა მიიღო რამდენიმე პილოტში, ის გამოჩნდა რამდენიმე სატელევიზიო ფილმში, მათ შორისაა დენიელ ფოლადის Fine Things და ბონი ბედელიას გვერდით. ჰოაგმა მიიღო შემდგომი აღიარება, როგორც გვენ კრომველ პიპერი, Disney Channel-ის Halloweentown– ის ფრენჩაიზებში : Halloweentown (1998), Halloweentown II: Kalabar's Revenge (2001), Halloweentown High (2004) და Return to Halloweentown (2006). იგი ასევე გამოჩნდა შემდეგ ფილმებში Armageddon (1998), Flying By (2009), I Am Number Four (2011) და Hitchcock (2012). ჰოაგმა 60-ზე მეტი ეპიზოდური როლი მიიღო სატელევიზიო შოუებში, მათ შორის Quantum Leap, Melrose Place, Roseanne, The Nanny, Murder, She Wreote, The X-Files, Six Feet Under, Ghost Whisperer, NYPD Blue, Grey's Anatomy, Private Practice, CSI NY, Criminal Minds, Sons of Anarchy, Castle, The Middle, Grimm და სხვა ცნობილი სატელევიზიო სერიალები. 2006 წლიდან 2011 წლამდე ჰოგი ასევე გამოჩნდა სინდი პრაის როლში HBO დრამატულ სერიალში Big Love. 1988 წელს იგი დაქორწინდა მსახიობ ვინს გრანტზე. მათ ჰყავთ ორი შვილი, ვაჟი და ქალიშვილი. წყვილი 2016 წელს დაშორდა. ჯუდიტ ჰოგი კინოფილმების ინტერნეტ-მონაცემთა ბაზაში ↑ New Teenage Mutant Ninja Turtles 2 Set Photos Reveal Surprise Appearance დაარქივებული 2020-08-13 საიტზე Wayback Machine. . www.comingsoon.net. (25 დეკემბერი, 2020) ↑ Judith Hoag Biography (1968?-). www.filmreference.com. (25 დეკემბერი, 2020) ↑ Teenage Mutant Ninja Turtles. www.boxofficemojo.com. (25 დეკემბერი, 2020) ↑ JUDITH HOAG. odssf.com. (25 დეკემბერი, 2020)